Záložná zmluva

uzatvorená podľa § 151a a nasl. zákona č. 40/1964 Zb. Občiansky zákonník v znení neskorších predpisov

č. 0213-PRB/2014 / Z

Zmluvné strany:

Obec IŇA

Štatutárny orgán: Jozef Rosipal, starosta obce

Sídlo: 935 35 Iňa 27

IČO: 00307076

Bankové spojenie: Všeobecná úverová banka, a. s.

Číslo účtu: 0026321152/0200

IBAN: SK02 0200 0000 0000 2632 1152

(ďalej len „záložca“)

a

Ministerstvo dopravy, výstavby a  regionálneho rozvoja Slovenskej republiky

Štatutárny orgán: Ing. Roman Brecely, MBA, minister dopravy, výstavby a regionálneho
 rozvoja SR

Sídlo: Námestie slobody 6

 810 05 Bratislava 15

IČO: 30416094

DIČ: 2020799209

Bankové spojenie: Štátna pokladnica

Číslo účtu: 7000117681/8180

IBAN: SK71 8180 0000 0070 0011 7681

(ďalej len „záložný veriteľ“)

uzatvárajú túto záložnú zmluvu (ďalej len „zmluva“) :

Článok I.

1. Záložca je výlučným vlastníkom nehnuteľnosti:

Stavba – Bytový dom 12 b.j., ktorá sa nachádza v k. ú. Iňa na parcele registra „C“, parc.
č. 364/9, o výmere 298 m², zastavanej plochy, súp. č. 123, zapísanej na LV č. 1.

1. Hodnota nehnuteľnosti uvedenej v bode 1. tohto článku podľa kúpnej ceny uvedenej v kúpnej zmluve zo dňa 26.10.2015 je 630 784,17 eur.

Článok II.

1. Podľa priloženej Zmluvy o poskytnutí dotácie na obstarávanie nájomných bytov č. 0213-PRB/2014 uzatvorenej dňa 21.08.2014 (ďalej len „Zmluva o poskytnutí dotácie“) medzi záložným veriteľom a  záložcom, záložný veriteľ poskytol záložcovi dotáciu na kúpu nájomných bytov v stavbe Bytový dom 12 b.j..
2. Záložca sa podľa článku V bod 1 písm. e) Zmluvy o poskytnutí dotácie zaviazal využiť bytové jednotky v stavbe Bytový dom 12 b. j. po dobu minimálne 30 rokov výlučne na účely nájomného bývania. V prípade, že záložca poruší túto svoju povinnosť, je povinný vrátiť dotáciu v plnej výške:  189 230,00 eur záložnému veriteľovi.

3. V článku V bod 1 písm. n) Zmluvy o poskytnutí dotácie sa zmluvné strany dohodli na zriadení záložného práva na zabezpečenie pohľadávky záložného veriteľa v sume 189 230,00 eur predstavujúcej výšku poskytnutej dotácie, ktorú je záložca povinný vrátiť v prípade, ak dôjde k porušeniu povinnosti podľa bodu 2. tohto článku.

Článok III.

Na zabezpečenie pohľadávky záložného veriteľa v sume 189 230,00 eur vyplývajúcej zo Zmluvy o poskytnutí dotácie záložca dáva do zálohu svoju nehnuteľnosť uvedenú v článku I. zmluvy a zriaďuje k nej záložné právo v prospech záložného veriteľa, ktorý toto právo prijíma.

Článok IV.

1. Záložný veriteľ môže záloh užívať len ak na to dá záložca výslovný súhlas.
2. Záložca je oprávnený nakladať s nehnuteľnosťou uvedenou v článku I. zmluvy (najmä uzavierať kúpne zmluvy) len po predchádzajúcom písomnom súhlase záložného veriteľa.

Článok V.

1. Záložné právo vzniká vkladom do katastra nehnuteľností – Okresný úrad Levice, katastrálny odbor (ďalej len „úrad“).
2. V prípade, že úrad konanie o návrhu na vklad preruší, záložca je povinný konať tak, aby záložné právo bolo riadne zapísané do katastra nehnuteľností. Záložný veriteľ je povinný bez zbytočného odkladu poskytnúť záložcovi všetku súčinnosť.
3. V prípade, ak úrad konanie o návrhu na vklad zastaví, záložca sa zaväzuje do 30 dní odo dňa právoplatnosti rozhodnutia o zastavení konania o návrhu na vklad predložiť nový návrh na zriadenie záložného práva.

Článok VI.

1. Záložné právo zanikne, ak záložca za podmienok dohodnutých v Zmluve o poskytnutí dotácie vráti poskytnutú dotáciu záložnému veriteľovi.
2. Ďalšie spôsoby zániku záložného práva, ako aj vzťahy, ktoré nie sú v tejto zmluve výslovne upravené, sa budú riadiť príslušnými ustanoveniami zákona č. 40/1964 Zb. Občiansky zákonník v znení neskorších predpisov.
3. Táto zmluva stráca účinnosť dňom, keď rozhodnutie úradu, ktorým zamietol vklad záložného práva do katastra nehnuteľností nadobudne právoplatnosť a predložením návrhu na nové záložné právo podľa článku V ods. 3 zmluvy.
4. Zmluva sa uzatvára na dobu trvania záväzku záložcu voči záložnému veriteľovi.
5. Zmluvu je možné zmeniť alebo zrušiť len písomnou formou po predchádzajúcej dohode oboch zmluvných strán.
6. Neoddeliteľnú súčasť tejto zmluvy tvorí Zmluva o poskytnutí dotácie.
7. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1, 6 a 13 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Účastníci si zmluvu prečítali, jej obsahu porozumeli a súhlasia s ním bez akýchkoľvek výhrad, na znak čoho zmluvu vlastnoručne podpísali v 5 vyhotoveniach, z ktorých záložný veriteľ obdrží 2 vyhotovenia a záložca obdrží 3 vyhotovenia, z ktorých 2 budú súčasťou návrhu na vklad záložného práva do katastra.
9. Záložný veriteľ splnomocňuje záložcu k podaniu návrhu na vklad záložného práva na príslušný úrad.
10. Poplatky spojené so zriadením záložného práva znáša záložca.

V Ini, dňa 21.03.2016             V Bratislave, dňa ....................................

za záložcu:                           za záložného veriteľa:

.................................................................               ...............................................................

 Jozef RosipalIng. Roman Brecely, MBA

 starosta obce minister dopravy, výstavby a

 regionálneho rozvoja SR